open-index/open-wikipedia-markdown huggingface dataset:
Loren Woods

**Loren Woods** (g. 1978 m. birželio 21 d.) – JAV krepšininkas šiuo metu žaidžiantis Bahreine, Muharako "Al Hala"  komandoje.

## Karjera

Savo karjerą L. Woodsas, kaip ir daugelis amerikiečių, pradėjo NCAA lygoje. Iš pradžių krepšininkas žaidė ir mokėsi Wake Foresto universitete, tačiau po dvejų metų nusprendė pereiti į Arizonos universitetą, dėl to L. Woodsas metus negalėjo rungtyniauti. Kitą sezoną krepšininkas grįžo į aikštę, o praėjus dar metams, baigė mokslus ir nusprendė dalyvauti NBA naujokų biržoje, kurioje jį 46 numeriu pasirinko Minesotos klubas.

„Timberwolves“ klube amerikietis rungtyniavo dvejus metus, tačiau nieko ypatingo nedemonstravo ir 2003 m. perėjo į Majamio „Heat“ ekipą, kurioje žaidė palyginti sėkmingai, bet komandos vadovai po sezono sutarties su L Woodsu nebepratesė ir krepšininkas išvyko į „Raptors“ komandą, kurioje žaidė dvejus metus, per kuriuos įsitvirtino klube ir tapo tvirtu atsarginiu, bet pasibaigus 2005-2006 m. sezonui perėjo į „Kings“ klubą, jame sužaidė vos dvejas rungtynes ir buvo atleistas.

Palikęs NBA L. Woodsas mėnesį rungtyniavo NBDL lygos Austino „Toros“ komandoje, bet vėliau nusprendė atvykti į „Žalgirį“.

Pirmosiose savo rungtynėse už „Žalgirį“ amerikietis pelnė 23 taškus ir atkovojo 10 kamuolių.

Pasibaigus 2006-2007 m. sezonui „Žalgirio" vadovai pirmiausia pareiškė, kad sieks pratęsti sutartį su amerikiečiu, o ir šis teigė norįs likti Kaune, bet 2007 m. birželio 25 d. Lorenas pasirašė kontraktą su „Efes Pilsen" ekipa.

"Efes Pilsen" klube jis sužaidė pusę sezono, tačiau dėl atsisakymo vykti į vienas Eurolygos rungtynes dėl galimos saugumo grėsmės jis buvo atleistas vasario mėnesį.

2008 m. balandį amerikietis sudarė naują 10-ties dienų sutartį su NBA klubu "Houston Rockets", po to klubas pratęsė dar 10 dienų kontraktui,ir po jų pasirašė sutartį iki sezono galo,  bet per visus sutarties laikotarpius su "Houston Rockets" klubu L. Woodsas sužaidė tik 7 susitikimus reguliariajame sezone ir vieną kartą pasirodė atkrintamosiose varžybose.

2008 m. liepos 17 d. Kauno "Žalgiris" pasirašė dvejų metų sutartį su L. Woodsu. 2009 m. sausio 19 d. išvyko į JAV ir nebegrįžo dėl nemokamo atlyginimo. 2009 m. vasario 22 d. L. Woods’as pasirašė sutartį su Ispanijos CAI Zaragoza komanda.

2009 m. lapkričio pabaigoje sudarė sutartį iki sezono pababigos su Irano Teherano "Mehram" komanda. 2010 m. balandžio viduryje paliko Irano ekipą.

## Pasiekimai

* 2007 m. BBL vicečempionas
* 2007 m. LKL čempionas

## Šaltiniai
Australijos herbas

**Australijos herbas** – oficialus Australijos simbolis. Pirmasis herbas buvo patvirtintas Karaliaus Eduardo VII 1908 m. gegužės 7 d. Dabartinė herbo versija buvo patvirtinta karaliaus Jurgio V 1912 m. rugsėjo 19 d. Nepaisant to, 1908 metų herbo versija buvo vartojama ir toliau (iki 1966 m.) kai kuriose kontekstuose, aiškiai pasirodydama ant šešių pensų Australijos monetos.

## Dizainas
Pagrindinė herbo dalis – skydas, kurį sudaro kiekvienos Australijos valstijos simbolis. Viršutinėje pusėje, iš kairės į dešinę simbolizuojamos Naujojo Pietų Velso, Viktorijos ir Kvinslendo valstijos. Apatinėje pusėje, iš kairės į dešinę – Pietų Australijos, Vakarų Australijos ir Tasmanijos valstijos. Virš skydo yra Australijos valstybės žvaigždė. Šeši žvaigždės smaigaliai simbolizuoja šešias Australijos valstijas, o septintasis smaigalys simbolizuoja jungtines Australijos teritorijas. Visumoje skydas simbolizuoja Australijos federaciją. Herbo apačioje popieriaus ritinys, kuriame parašytas tautos pavadinimas.
Simpsono dykuma

**Simpsono dykuma** – dykuma centrinėje Australijoje, apimanti Pietų Australijos valstiją, Kvynslando valstiją ir Šiaurės teritoriją. Dykumos plotas apie 170 000 km².

Simpsono dykumos kopas prieš 14 000 metų supustė galingi vėjai. Ši dykuma yra vienas sausiausių ir nesvetingiausių regionų visame pasaulyje. Tarp kopų, kurių aukštis apie 20 m, slūgso molio klodai ir plyti aštriabriaunių akmenų lygumos. Per metus čia iškrinta mažiau nei 200 mm kritulių.

Pirmasis iš europiečių 1845 m. šią dykumą atrado anglų tyrinėtojas Čarlzas Stertas.

1939 m. dykumų tyrinėtojas daktaras Sesilis Madiganas surengė mokslinę ekspediciją į dykumą kupranugariais. Jis pavadino dykumą Alfredo Simpsono, Karališkosios geografų draugijos Pietų Australijos filialo prezidento, vardu.

## Nuorodos
Simpsono dykumos nacionalinis parkas
Brad Silberling

**Bredas Mičelas Silberlingas** (g. 1963 m. rugsėjo 8 d. Kalifornijos valstijoje) – amerikietiškų filmų režisierius.

Silberlingas filmų vadybą studijavo UCLA Filmų mokykloje. Dar studijuodamas pradėjo dirbti. 1986 m. jis susirado darbą vaikų televizijos programoje. Čia paaukštintas, pradėjo kurti savo laidas, serialus ir pagaliau filmus. Vedė aktorę Amy Brenneman, su ja susilaukė dviejų vaikų, Charlotte Tucker (2001) ir Bodhi Russell (2005).

## Režisuoti filmai
* 10 arba mažiau klausimų
* Kasparas
* Angelų miestas
* Mėnulio nušviesta mylia
* ir kt.
Tikrosios aros

**Tikrosios aros** (*Ara*) – papūginių (*Psittacidae*) šeimos paukščių gentis.

## Išvaizda
Stambios papūgos, turinčios žalią, raudoną, mėlyną ir geltoną plunksnų dangą. Kūnas iki 95 cm ilgio. Galvos šonai ar ploteliai aplink akis su retomis trumpomis plunksnomis. Uodega ilgesnė už kūną. Sparnų galai ištįsę ir smailėjantys. Snapas stambus, iš šonų suspaustas ir suapvalintas, jo galas riestas. Patinai, patelės ir jaunikliai beveik vienodos spalvos.

## Paplitimas
Paplitusios Pietų ir Centrinėje Amerikoje.

## Gyvenimo būdas
Gyvena tropinio klimato srityse, kur yra miškingų plotų. Laikosi pulkais. Poras sudaro ilgam laikui. Kartais arų pulkai kenkia vaismedžiams. Aros valgo molį dėl to, jog kai kurie vaisiai yra nuodingi, o molis tinka kaip priešnuodis.

Į Tarptautinę raudonąją knygą įrašyta viena rūšis ir vienas porūšis.

## Laikymas
Gerai prižiūrimos tampa jaukios. Puikiai jaučiasi nelaisvėje. Gali išgyventi iki 80-100 metų. Namų sąlygomis šios papūgos laikomos gana dažnai.

Minta įvairiomis daržovėmis, vaisiais, žalia mase.

## Rūšys
Gentyje yra 14-15 rūšių.
* Didžioji žalioji ara (*Ara ambiguus*)
* Dominikos geltonžalė ara (*Ara atwoodi*)  
* Geltonkrūtė ara (*Ara ararauna*) 
* Jamaikos geltonžalė ara (*Ara erythrocephala*) 
* Jamaikos raudonoji ara (*Ara gossei*) 
* Kubinė ara (*Ara tricolor*) 
* Mažoji antilinė ara (*Ara guadeloupensis*)
* Mėlyngurklė ara (*Ara glaucogularis*) 
* Raudonkaktė ara (*Ara rubrogenys*) 
* Raudonoji ara (*Ara macao*) 
* Rudakaktė ara (*Ara severa*) 
* Salinė ara (*Ara autocthones*) 
* Žaliasparnė ara (*Ara chloroptera*) 
* Žalioji ara (*Ara militaris*) 


Image:Macaw-jpatokal.jpg|Geltonkrūtė ara (*Ara ararauna*)
Image:Red-and-green Macaw, Ara chloroptera, JBP, Nov 06.jpg|Žaliasparnė ara (Ara chloroptera) 
Image:Ara_glaucogularis-2.jpg|Mėlyngurklė ara (*Ara glaucogularis*)
Image:Ara macao, costa rica.jpg|Raudonoji ara (*Ara macao*)
Image:Soldatenara-5848.jpg|Žalioji ara (*Ara militaris*)
Image:Red-fronted Macaw Ara rubrogenys National Aviary 2112px.jpg|Raudonkaktė ara (*Ara rubrogenys*)
Image:Severemacaw.jpg|Rudakaktė ara (*Ara severa*)
Image:Ara tricolor.jpg|Kubinė ara (*Ara tricolor*)
Liepojos apskritis

**Liepojos apskritis** () – tarpukaryje buvęs administracinis vienetas Latvijos Kuržemėje. Plotas 2584,3 km². Apskrityje buvo 3 miestai, 1 miestelis ir 27 valsčiai. Ji ribojosi su Aizputės apskritimi, Jelgavos apskritimi ir Kuldygos apskritimi ir Lietuva. Apskritis turėjo 93 km ilgio jūros pakrantę. Stambesni miestai ir gyvenvietės: Liepoja, Gruobinia, Priekulė, Durbė, Vainiuodė ir Ezerė.
CONCACAF Aukso taurė

**CONCACAF Aukso taurė** – CONCACAF organizacijos rengiamas futbolo čempionatas. Jame dalyvauja CONCACAF zonos komandos (Šiaurės ir Centrinė Amerika, Karibų salos). Taip pat dažnai kviečiamos ir kitų konfederacijų komandos: Brazilija, Kolumbija, Pietų Korėja, Peru. Turnyras rengiamas kas dveji metai JAV (kartais drauge su Meksika). Čempionatą laimėjusios yra tik 3 rinktinės: JAV, Meksika ir Kanada.

1963–1989 m. žemyno čempionu tapdavo atrankoje į pasaulio čempionatą pirmąją vietą užėmusi rinktinė.

## Rezultatai

**1** Kosta Rika ir Jamaika sužaidė po pratęsimo 1-1 ir pasidalino trečią vietą.
**2** Dėl trečios vietos varžybos nevyko.

## Nugalėtojai

## Nuorodos

* Oficiali svetainė
Kata Čiuta

**Kata Čiuta** arba ***Olgos kalvos*** (*Kata Tjuta, The Olgas*) – didelė uolų grupė Australijos Uluru–Kata Čiutos nacionaliniame parke, 465 km į pietvakarius nuo Elis Springso miesto ir apie 25 km nuo Uluru (Ajerso uolos). Olgas kalnas yra sudarytas iš 36 kupolų, sujungtų įvairiomis uolomis, kurias supa skardžiai bei slėniai. Uolos užima apie 21,68 km² parko ploto. Olgos kalno viršūnė, siekianti 545,4 m yra aukščiausias taškas iškilęs virš lygumų. Skirtingai nei Uluru uolos, Kata Čiutos uolų sluoksniai yra beveik horizontalūs, dėl skirtingų abu gamtos paminklus veikiančių erozijos procesų. Abiejuose regionuose vyrauja lietaus ir temperatūros erozija.

## Pavadinimo kilmė
Kata Čiuta vietinių Australijos gyventojų pitdžandžadžarų' kalba reiškia „daug galvų“. Kaip ir Uluru, Kata Čiuta jiems yra šventa vieta, apie kurią yra sukurta daug legendų. Čia buvo ir tebėra vykdomos įvairios ritualinės apeigos, ypatingai naktimis. Taip pat dar naudojamas pavadinimas Olgos kilęs nuo Olgos kalno, kuris 1872 m. tyrinėtojo Ernesto Gailso buvo pavadintas caro Nikolajaus dukros, Viurtembergo karalienės Olgos garbei; pastarasis gavo pavedimą iš vokiečių mokslininko Ferdinando von Miulerio, norėjusio išreikšti padėką karališkajai porai dėl barono titulo jam suteikimo. 1993 m. buvo oficialiai įteisintas dvejopas pavadinimas Kata Čiuta ir Olgos kalnas.

## Nuorodos

* Kata Tjuta nuotraukos
Monosacharidai

**Monosacharidai** – paprasčiausios sudėties angliavandeniai. Jie paprastai būna bespalviai, tirpūs vandenyje, kristalinės struktūros. Kai kurie monosacharidai yra saldaus skonio. Gamtoje labiausiai paplitę sacharidai gliukozė (dekstrozė), fruktozė, galaktozė, ribozė ir deoksiribozė yra monosacharidai. Monosacharidai yra pamatiniai disacharidų (pvz., sacharozė) ir polisacharidų (pvz., celiuliozė, krakmolas) komponentai.

Ribozė ir deoksiriboze įeina į nukleorūgščių ir ATP sudėtį. Gliukozės ir fruktozės aptinkama meduje, vaisiuose. Gliukozės visada yra gyvūnų kraujyje, o galaktozės - žinduolių piene. Monosacharidų molekulėse gali būti nuo keturių iki dešimties anglies atomų. Pagal anglies atomų skaičių molekulėje jie skirstomi į tetrozes, pentozes, heksozes ir t. t. Didžiausią reikšmę turi heksozės ir pentozės.
Tikrosios aratingos

**Tikrosios aratingos** (*Aratinga*) – papūginių (*Psittacidae*) šeimos paukščių gentis.

## Išvaizda
Kūnas vidutinio dydžio, 25-33 cm ilgio. Lytinis dimorfizmas neišreikštas. Balsas labai šaižus ir stiprus.

## Paplitimas
Paplitusios Pietų ir Centrinėje Amerikoje.

## Gyvenimo būdas
Gyvena šviesiuose miškuose. Lizdą įsirengia medžių uoksuose. Dėtyje 3-5 kiaušiniai. Peri 24-28 dienas. Po dviejų mėnesių jaunikliai lizdą palieka.

## Rūšys
Gentyje yra apie 25 rūšys.
* *[[Aratinga alticola]]*
* *[[Aratinga hockingi]]*
* *[[Aratinga pintoi]]*
* Auksakepurė aratingaa (*Aratinga auricapilla*)
* Baltaakė aratinga (*Aratinga leucophthalmus*)
* Brazilinė aratinga (*Aratinga jandaya*)
* Finšo aratinga (*Aratinga finschi*)
* Haitinė aratinga (*Aratinga chloroptera*)
* Geltonoji aratinga (*Aratinga solstitialis*)
* Jamaikinė aratinga (*Aratinga nana*)
* Kaktusinė aratinga (*Aratinga cactorum*)
* Kolumbinė aratinga (*Aratinga wagleri*)
* Kubinė aratinga (*Aratinga euops*)
* Meksikinė aratinga (*Aratinga holochlora*)
* Melsvagalvė aratinga (*Aratinga weddellii*)
* Mėlynvainikė aratinga (*Aratinga acuticaudata*)
* Nikaragvinė aratinga (*Aratinga strenua*)
* Raudongalvė aratinga (*Aratinga erythrogenys*)
* Raudonskruostė aratinga (*Aratinga mitrata*)
* Rausvagurklė aratinga (*Aratinga rubritorquis*)
* Rausvakaktė aratinga (*Aratinga aurea*)
* Rudagurklė aratinga (*Aratinga pertinax*)
* Rudakaklė aratinga (*Aratinga canicularis*)
* Sokorinė aratinga (*Aratinga brevipes*)
Dovydo žvaigždė

**Dovydo žvaigždė** ( tar. Mogein Dovid)  – Izraelio karaliaus Dovydo ir žydų simbolis. Simbolizuoja žydų tautą kartu su Menoros simboliu. 1948 metais įsikūrus Izraelio valstybei Dovydo žvaigždė pavaizduota Izraelio vėliavoje. Pagal judėjus, šis ženklas simbolizuoja skaičių 7, tai yra 6 kampai ir 7 vidurys arba 6 sukūrimo dienos ir septinta poilsio – Šabo.

## Taip pat skaitykite
* Žvaigždė (simbolis)

## Nuorodos
* Žydų simboliai
Freizerio sala

**Freizerio sala** (), arba **K’gari** – sala rytinėje Australijos pakrantėje, Kvynslando valstijoje, 200 km nuo Brisbeno.

Freizerio salos plotas – 1630 km². 124 km ilgio salos pakrantė – vien smėlio paplūdimiai ir kopos. Per metus čia iškrinta daugiau kaip 1500 mm per metus.

1992 m. Freizerio sala įrašyta į UNESCO Pasaulio Paveldo sąrašą.

## Salos formavimasis
Freizerio sala pradėjo formuotis prieš milijonus metų pradėjus irti žemyno pietuose stūksantiems kalnams. Smulkias, į vandenyną patenkančias nuolaužas srovės nešdavo šiaurės kryptimi, čia jos nusėsdavo ant vandenyno dugno. Ledynmečiu jūrai nusekus, povandeniniai smėlio klodai tapo sausuma, o vėjas pavertė juos masyviomis kopomis. Jūros lygiui pakilus, vandenyno srovės atplukdė dar smėlio. Pasibaigus ledynmečiams, nepaliestame smėlyje pradėjo dygti augalai, kurių sėklų čia atnešė paukščiai ir vėjas. Augalams pūvant, formavosi humuso sluoksnis, jame šaknis leisdavo didesni augalai kartu sutvirtindami kopas.

Freizerio salos miškuose yra daugiau nei 40 ežerų. Nors salos pagrindą sudaro smėlis, ji nėra greitai išdžiūstanti. Iš salos pamatuose slūgsančio smėlio, susicementavusio su humuso sluoksniu ir mineralais, susidarė vandeniui nelaidus sluoksnis, sulaikantis gausius kritulius.

Freizerio saloje auga medžiai – sinkarpijos, kurie aptinkami vos keliose pasaulio vietose. Taip pat čia auga karališkosios palmės ir popiermedžiai, žaliuoja kiparisai ir rutuliniai eukaliptai, araukarijų ir agatmedžių girios.

## Salos pavadinimo kilmė
Vietinių gyventojų salai duotas pavadinimas - K’gari. Pirmasis europietis 1770 m. atradęs salą buvo Džeimsas Kukas. Freizerio sala pavadinta moters Elizos Freizer (*Eliza Fraser*) vardu. 1836 m. grupė europiečių, sudužus laivui, pasiekė salą gelbėjimosi valtimi. Tarp jų buvo laivo kapitonas ir jo žmona Eliza Freizer. Grįžusi namo, ji pasakojo, kad jos vyrą nužudė salos gyventojai – bučulų genties aborigenai. Taip pat ji tvirtino, kad likusius gyvus, aborigenai labai kankino.
Kosciuškos kalnas

**Kosciuškos kalnas** () – kalnas, išsidėstęs Snieguotuose kalnuose (Australijos Alpių dalis), Kosciuškos nacionaliniame parke ir yra aukščiausias Australijos (kaip žemyno) kalnas (2228 m). Jis buvo pavadintas Lenkijos nacionalinio herojaus, generolo Tado Kosciuškos garbei 1840 metais. Tokį pavadinimą jam suteikė iš Lenkijos kilęs geografas Pavelas Edmundas Stšeleckis.

Įvairūs viršukalnės matavimai parodė, kad Kosciuškos kalnas šiek tiek žemesnis už šalia stovintį Taunsendo kalną. Naujojo Pietų Velso žemės departamentas tiesiog sukeitė kalnų vardus vietomis, Kosciuškos kalnas pavadintas Taunsendo kalnu, o Taunsendo kalnas – Kosciuškos kalnu. Aukščiausias Australijos žemyno kalnas išliko pavadintas Kosciuškos kalnu.

1995 m. lapkričio 2 d. į Kosciuškos kalną įkopė lietuvių alpinistas Vladas Vitkauskas.

Plėtojamas turizmas, žiemos sportas.

## Geografija

Kaip ir daugelis kitų Australijos kalnų, dėl erozijos veiklos, nėra labai statūs, todėl į juos įmanoma užkopti be specialios įrangos. Įrengtas kelias, beveik pasiekiantis viršūnę.

Šlaitus dengia alpinės ir subalpinės pievos, eukalpitų miškai.

Kosciuškos kalnas – aukščiausias tik Australijos žemyne, aukštesnės viršūnės yra administruojamose Australijos valdžios salose:
* Herdo saloje stūksanti Mausono viršūnė (2745 m),
* Australijos Antarktinėje teritorijoje esantis Maklintoko kalnas (3490 m)
* Menzeso kalnas (3355 m).

## Galerija


Image:AU Kosciuszko L Cootapatamba.jpg|Kutapatambos ežeras esantis šiek tiek žemiau kalno.
Image:Mount_Kosciuszko.JPG|Atsiveria nuostabios panoramos.
Image:View from top of Mt Kosciuzsko 3.jpg|Vaizdas nuo kalno viršūnės.
Image:Path to Mt Kosciuszko 1 (1).jpg|Į kalno viršūnę vedantis takelis.


## Šaltiniai

## Nuorodos
* Mt Kosciuszko Inc Perth Australia (anglų k.)
Ludzos apskritis

**Ludzos apskritis** (, ) – buvęs administracinis vienetas Rusijos imperijos Vitebsko gubernijoje ir Latvijos Latgaloje. Plotas 2344,1 km² .

## Istorija

Apskritis sudaryta 1772 m., nuo 1802 m. priklausė Vitebsko gubernijai.

Iki 1925 m. tai buvo didžiausia apskritis Latvijoje su 6547,8 km² dydžio teritorija, bet, kadangi centras buvo per toli nuo pakraščių, iš Ludzos apskrities šiaurinės dalies buvo suformuota Abrenės apskritis. Apskrityje buvo 1 miestas ir 21 valsčius. Ji ribojosi su Abrenės apskritimi, Rėzeknės apskritimi ir Rusija. Stambesni miestai ir gyvenvietės: Ludza, Karsava, Zilupė, Pasienė ir Malnava.

## Suskirstymas

1913 m. apskrityje buvo 16 valsčių.

## Šaltiniai

## Nuorodos
* Radzima.net:
** Apskrities informacija
** Apskrities valsčiai
Maduonos apskritis

**Maduonos apskritis** () – tarpukaryje buvęs administracinis vienetas Latvijos Vidžėmėje. Apskrityje buvo 1 miestas, 1 miestelis, 42 valsčiai ir 9161 gyvenvietės (tuo metu Latvijoje iš viso buvo 108483 gyvenvietės). Plotas 3966,9 km². Ji ribojosi su Rygos apskritimi, Cėsių apskritimi, Valkos apskritimi, Abrenės apskritimi, Rėzeknės apskritimi ir Daugpilio apskritimi. Stambesni miestai ir gyvenvietės: Maduona, Gulbenė, Lubana, Cesvainė, Stameriena, Litenė, Liezėrė, Jaungulbenė ir Liauduona.
Pietų Korėjos vėliava

**[[Pietų Korėja|Pietų Korėjos]] vėliava** (hangul 태극기) turi 3 dalis: baltą pagrindą, raudoną ir mėlyną *taeguk* centre ir 4 trigramas, kiekviename vėliavos kampe. Korėjietiškai vėliava vadinama *Taegeukgi*. Vėliavos dizainas, pagal turimas žinias, buvo pasiūlytas Qing dinastijos diplomato Ma Jianzhong 1882 metais. Karalius Gojongas priėmė *Taegeukgi* kaip oficialią Korėjos vėliavą 1883 m. kovo 6 d.

*Taeguk* simbolis kilo iš kinų knygos ZhouYi, kuri paaiškina 4 kinų filosofines idėjas apie visatą: harmoniją, simetriją, pusiausvyrą, apytaką. Kadangi kinai darė didelę įtaką Korėjos kultūrai, tai vėliavos simbolizmas buvo pasiskolintas iš kinų. Baltas fonas simbolizuoja „žmonių švarumą“. *Taeguk* simbolizuoja visų visatos dalykų kilmę. Keturios trigramos simbolizuoja:

* Simbolis &#x2630; – dangų (하늘; 天), pavasarį (봄; 春), rytus (동; 東), dorybę (인; 仁)
* Simbolis &#x2637; – žemę (땅; 地), vasarą (여름; 夏), vakarus (서; 西), teisingumą (의; 義)
* Simbolis &#x2632; – saulę (해; 日), rudenį (겨울; 秋), pietus (남; 南), pagarbą (례; 禮)
* Simbolis &#x2635; – mėnulį (달; 月), žiemą (가을; 冬), šiaurę (북; 北), žinias ir išmintį (지; 智).
Airiai

**Aĩriai** () – keltų tauta, gyvenanti daugiausia Airijoje, JAV, Jungtinėje Karalystėje ir Kanadoje. Dauguma katalikai. Kalba airių ir anglų kalbomis.

IV a. pr. m. e. į Airiją atsikėlė keltų gentys gėlai ir palaipsniui susiliejo su vietos gyventojais. Vėliau didelę įtaką keltų gentims padarė kaimyninės normanų ir anglosaksų gentys. Turėjo turtingą mitologiją, išvystytą pagoniškąjį tikėjimą. 432 m. atvykus į Airiją Šv. Patrikui, pradėta platinti katalikybė. Įsteigta daug vienuolynų, misijų. X-XII a. susiformavo airių tauta. XVI–XVII a. pradėtas intensyvus airių nutautinimas, anglų kalba išstūmė airių kalbą, išpilto angliški papročiai. Modernioji airių tauta pradėjo formuotis XVIII a. Ji pasižymi labiau germaniškomis, negu keltiškomis tradicijomis. XIX a. vid. Airija smarkiai nukentėjo nuo bulvių maro sukelto bado, todėl daug airių emigravo į Angliją ir JAV. Pastarojoje valstybėje jie sudarė žymią diasporą ir ženkliai prisidėjo prie JAV iškilimo. XIX a. katalikybė ir kalba tapo tautinės saviraiškos priemone. XIX a. pab. – XX a. pr. kilo tautiniai judėjimai, kova prieš Britaniją. 1956 m. Airijos salos vakaruose išskirtos gėlų sritys (*Gaeltacht*; 6 % Airijos teritorijos), kuriose labiausiai išlikusi keltiškoji airių kultūra, tebevartojama airių kalba. Šios teritorijos saugomos.

Tradiciniai airių verslai yra gyvulininkystė, žemdirbystė (ypač bulvių auginimas), žvejyba. Turi gausią dainuojamąją tautosaką (lopšinės, kalendorinės, darbo, užstalės, meilės dainos). Tradiciniai muzikos instrumentai – arfa, airiškas dūdmaišis, švilpynės, būgneliai.

## Žymūs airiai
* Robert Boyle, mokslininkas ir išradėjas.
* Bono, atlikėjas ir aktyvistas.
* Pierce Brosnan, aktorius.
* James Joyce, rašytojas ir poetas.
* Oscar Wilde, rašytojas.
* Ernest Thomas Sinton Walton, psichiatras, nobelio premijos laureatas.
* James Hoban, architektas.
* Niall Horan, grupės „One Direction“ narys.
* Sinead O'Connor, folkroko dainininkė ir kompozitorė.
* Cillian Murphy, aktorius.

## Šaltiniai
Flamandai

**Flamandai** (flam. *Vlamingen*) – germanų tauta, artima olandams. Gyvena šiaurės Belgijoje (Flandrijoje), šiaurės Prancūzijoje, Nyderlanduose. Nyderlanduose gyvenantys flamandai savęs neskiria nuo olandų. Kalba olandų kalba arba olandų kalbos flamandų tarmėmis.
Branduolių sąlaja

**Branduolių sąlaja** – procesas, kurio metu susijungia dviejų lengvesnių atomų branduoliai, sudarydami vieną didesnį branduolį. Šiam procesui įvykdyti reikalingi labai dideli energijos kiekiai, tačiau, kai tokia reakcija įvyksta, išsiskiria dar didesni energijos kiekiai, nei reikėjo sintezei prasidėti.

Labiausiai ištirta yra vandenilio izotopų deuterio ir tričio branduolių jungimosi reakcija. Šios reakcijos metu, susijungia deuterio branduolys, turintis 1 protoną ir vieną neutroną, bei tričio, su vienu protonu ir 2 neutronais ir susidaro vienas helio branduolys ir vienas laisvas neutronas.
Panašios reakcijos vyksta žvaigždėse, taip susidaro jų išspinduliuojama energija. Pavyzdžiui, Saulėje kas sekundę apie 564 mln.
tonų vandenilio virsta 560 mln. tonų helio, o likę 4 mln. tonų vandenilio virsta Saulės energija, kurios dalis pasiekia Žemę, ją šildo ir palaiko gyvybę.

## Žmogaus įsikišimas

Kol kas vienintelis praktinis būdas įvykdyti šiai sintezei yra vadinamas *karštasis*. Jis įvyksta sprogus vandenilinei bombai, kuri yra žymiai galingesnė nei kitos atominės bombos naudojančios uraną ar plutonį.

## Šaltiniai

## Nuorodos
* Fusion.org.uk  – A guide to fusion from the UKAEA
* Fusion Power Associates A Washington, DC area lobbying organiation; „a non-profit, tax-exempt research and educational foundation, providing timely information on the status of fusion development.“ Edits the *Journal of Fusion Energy*.
* SCKCEN.be – Belgian Nuclear Research Centre
* JET – Nuclear Fusion Research at the Joint European Taurus
* Nuclear Files.org  What is Nuclear Fusion?
* Nuclear Fusion Animation
* Nuclear Fusion Explained
* Chaos could keep fusion under control
Lordo Hau sala

**Lordo Hau sala** () – maža sala Ramiajame vandenyne, esanti apie 600 km į rytus nuo Australijos. Ši sala priklauso Naujojo Pietų Velso valstijai. Salos plotas 14,6 km². Lordo Hau saloje gyvena apie 350 nuolatinių gyventojų. Sala atrasta 1788 m.

Sala kalnuota. Aukštis iki 875 m (Guverio k.). Padengta tropiniais miškais. Juose yra endeminių augalų ir gyvūnų rūšių. Salos gamta saugoma 2 nacionaliniuose parkuose, kurie užima 70 % salos ploto. Lordo Hau salą supa koralų rifai. Yra nedidelis uostas. Verčiamasi turizmu ir žvejyba. 

1982 m. Lordo Hau ir aplinkinės salos įtrauktos į UNESCO pasaulio paveldo sąrašą.
Pietų Korėjos herbas

**[[Pietų Korėja|Pietų Korėjos]] herbas** – vienas iš oficialių Pietų Korėjos nacionalinių simbolių. Herbas yra sudarytas iš *taeguk* simbolio, esančio ant nacionalinės vėliavos. *Taeguk* supa 5 stilizuoti vainiklapiai ir juosta su oficialiu Pietų Korėjos pavadinimu „Didžioji korėjiečių tautos šalis. ''In'' ir ''Jang'' simbolizuoja taiką ir harmoniją. Penki vainiklapiai simbolizuoja Korėjos nacionalinę gėlę *[[Hibiscus syriacus]]*.
Tamara Lochankina

**Tamara Lochankina** (g. 1950 m. sausio 6 d. Irkutske, Rusija) – Lietuvos ir Klaipėdos miesto savivaldybės politinė bei visuomenės veikėja.

## Biografija
1974 m. baigė Novgorodo pedagoginį institutą, anglų ir vokiečių kalbų mokytoja.

1974–1991 m. Klaipėdos Maksimo Gorkio vidurinės mokyklos anglų ir vokiečių kalbų mokytoja. 1991 m. nevalstybinės specialiosios pagrindinės mokyklos „Svetliačiok“ steigėja ir buvusi direktorė (iki 2012 m.).

Politinės partijos Rusų aljansas valdybos pirmininkė.

2000–2003 m., 2003–2007 m., 2007–2011 m. ir 2011 m. (atsistatydino) Klaipėdos miesto savivaldybės tarybos narė.

1989 m. Rusų kultūros draugijos „Otečestvo“ pirmininkė. Vaikas Aleksandras.

## Šaltiniai
Stanislovas Buškevičius

**Stanislovas Buškevičius** (g. 1958 m. rugsėjo 14 d. Kaune) – Lietuvos politikas, „Jaunosios Lietuvos“ narys (nuo 1988 m.), šios sąjungos pirmininkas.

## Biografija
Dar būdamas paauglys, 1972 m. gegužės mėnesį dalyvavo demonstracijose, vykusiose po Romo Kalantos susideginimo. Vėliau draugams ir pažįstamiems platino antisovietinę literatūrą.

1977 m. baigė Kauno politechnikumą, 1985 m. – Vilniaus universitetą, įgijo ekonomisto specialybę. 1979–1987 m. Kauno įmonėse dirbo darbininku, meistru, prekių žinovu, vyresniuoju inžinieriumi, sociologu. 1988–1990 m. Kauno medicinos institute (dab. Kauno medicinos universitetas) dėstė Vakarų politinės ekonomijos kursą. KGB inspiravus, iš šio instituto pašalintas už politinę veiklą.

1988 m. lapkričio mėnesį pasirašė „Jaunosios Lietuvos” manifestą, kuriuo reikalavo nepriklausomos ir demokratinės Lietuvos valstybės atkūrimo. 1989–1990 m. organizavo tarnybos okupacinėje kariuomenėje boikotą – masinį sovietinių karinių bilietų ir prirašymo liudijimų grąžinimą į Maskvą. 1990 m. organizavo komunistinių skulptūrų Kaune – paminklų Vincui Mickevičiui-Kapsukui, Feliksui Dzeržinskiui, keturiems komunarams – nugriovimą.

Vienas iš kryžiaus 1941 m. Birželio sukilimo prieš sovietų okupantus dalyviams atminti pastatymo Kauno miesto kapinėse organizatorių. Parašų rinkimo, kad būtų atkurtas teisėto Lietuvos Respublikos pilietybės įstatymo, priimto 1939 m., galiojimas, organizatorius.

1992 m. Prancūzijos žmogaus teisių asociacijos kvietimu gilino tarptautinio bendradarbiavimo žinias Paryžiuje. 1993–1996 m. dirbo valstybės konsultantu jaunimo klausimais.

1996–2004 m. Seimo narys. Seime dirbo Nacionalinio saugumo (vėliau – Nacionalinio saugumo ir gynybos) komitete, įregistravo per 20 įvairių įstatymų, nutarimų projektų ir pasiūlymų.

1995–1997 m. ir 2007–2015 m. Kauno miesto savivaldybės tarybos narys,  Kauno miesto savivaldybės mero pavaduotojas.

Žmona Jūratė. Turi tris vaikus – sūnų Stasį, dukras Mildą ir Agnę.

Garsėja prieš seksualines mažumas nukreiptais pasisakymais.

## Šaltiniai

## Nuorodos
* Oficiali Stanislovo Buškevičiaus svetainė 
* Anketa 
* Apie S. Buškevičių
* Partijos Jaunoji Lietuva pirmininkas
Arabiškoji vaikystės knyga

**Arabiškoji vaikystės knyga** – ankstyvosios krikščionybės apokrifas, pasakojantis apie Jėzaus vaikystę. Jis buvo sukompiliuotas šeštame mūsų eros amžiuje, remiantis dviem apokrifiniais šaltiniais – Tomo vaikystės Evangelija ir Jokūbo Protoevangelija.

Kūrinį sudaro trys dalys:
# Jėzaus gimimas – paremta Jokūbo Protoevangelija
# Stebuklai bėgimo į Egiptą metu – greičiausiai paremta vietos tradicija
# Jėzaus vaikystės stebuklai – paremta Tomo vaikystės Evangelija

Šiame apokrife atkartojamos pagražintos istorijos, aprašytos ankstesniuose šaltiniuose, tokios kaip stebuklingi išgijimai nuo Jėzaus vystyklų, Jėzaus prakaitas, virstantis balzamu, raupsų išgydymas ir pan.

Teksto analize remiantis manoma, kad Arabiškoji vaikystės knyga buvo parašyta siriškai, bet vėliau išversta į arabų kalbą – turbūt tais laikais, kai krikščionybė ėmė plisti Arabijos pusiasalyje. Dalis apokrifo teksto yra patekusi į Koraną.

## Nuorodos
* The Arabic Gospel of the Infancy of the Saviour
* Арабское евангелие детства Спасителя
JFK Olimps/RFS

**Rygos „Olimps“** – buvęs Latvijos futbolo klubas iš Rygos.

## Istorija
Klubas įkurtas 2005 m. ir iškart tapo Virsliga (aukščiausiosios lygos) komanda. 2005 m. buvo susidariusi tokia padėtis, kad aukščiausioje lygoje buvo septynios ekipos ir buvo ieškoma sprendimų. Aštuntąja ekipa tapo olimpiečiai.

2005 m. sezone buvo viena blogiausių komandų. Po sezono iškrito iš Virslygos.

2006 m. Latvijos Pirmoje lygoje užėmė 1 vietą ir sugrįžo į aukščiausią lygą. 

2007 m. žaidė Virsliga. Per sezoną iškovojo vos aštuonis taškus ir liko paskutinėje vietoje (aštunti).

2008 m. Virsliga buvo išplėsta iki dešimties dalyvių, tačiau ir vėl liko paskutinėje vietoje, šį kartą dešimti.

2009 m. pabaigoje prie klubo prijungta FK Riga komanda. Virsliga užėmė aukštą, penktą, vietą.

2010 m. Virsliga (aukščiausioje lygoje buvo aštunti iš dešimties dalyvių ir išvengė kritimo.

2011 m. užėmė devintą vietą (buvo devyni dalyviai) aukščiausioje lygoje. Kovoje dėl išlikimo teko žaisti pereinamąsias rungtynes su FK Spartaks Jūrmala. FK Spartaks Jūrmala nugalėjo bendru rezultatu 4-1 ir iškopė į elito divizioną. Po šios nesėkmės klubo vadovybė nusprendė išformuoti ekipą, o klubas nutraukė veiklą.

## Pasiekimai

* Šaltiniai: RSSSF duomenų bazė.

## Sezonai
### [[UEFA]] varžybos

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
Liunetė

**Liunetė** () gali reikšti:
* Nedidelis skliautas, statmenai įsikertantis į didesnį cilindrinį, kartais veidrodinį arba kupolinį skliautą. Gaubia langą arba duris. Ypač būdinga renesanso, baroko architektūrai. Lietuvoje liunetės dažniausiai darytos barokinėse bažnyčiose ir vienuolynuose.
* Arkinė anga arba niša virš lango arba durų.
* Fortifikaciniuose statiniuose liunetė – mažas pusmėnulio formos įtvirtinimas šalia ravelino.
* Pergamento gaminimo įrankis, kuriuo gramdydavo drėgną gyvulio odą.
Ravelinas

**Ravelinas** ( 'atskirti') – trikampis pagalbinis pastatas priešais tvirtovės griovį tarp bastionų, iš kurio kryžmine ugnimi apšaudydavo prieigas prie tvirtovės apvado, ugnimi paremiant gretimus bastionus. Ravelino sienos paprastai būdavo metru ar pusantro žemesnės už centrinės tvirtovės sienas, kad užėmus raveliną būtų lengviau jį apšaudyti.
Kiborgas

**Kiborgas** () – organizmas, kurio natūralios biologinės galimybės papildytos nebiologiniais organais, panaudojančiais techninės kibernetikos galimybes.

Tai mokslinės fantastikos, mokslo populiarinimo literatūros terminas, naudojamas kalbant apie galimą ateitį ir galimas technines žmogaus modifikacijas.

Kiborgizuojančiais priedais laikomi:
* smegenis ir/ar likusią nervų sistemą, jutimo organus papildantys ir/ar sustiprinantys kibernetiniai įtaisai. Pvz., akis, matanti UV spektre; jungtys, leidžiančios nuotoliniu būdu prisijungti prie kompiuterinių tinklų; atminties įrenginiai, leidžiantys įsiminti didžiulius kiekius informacijos ir t. t.
* atramos-judėjimo sistemą papildantys ir/ar sustiprinantys adaptyvūs įtaisai (pvz., dirbtiniai raumenys, kurių susitraukimų jėga reguliuojama pagal poreikį).
* širdies veiklą ir kraujotaką optimizuojantys įtaisai
* ir t. t.

Kiborgizacija gali būti dvejopa:
* Atstatomoji kiborgizacija. Dirbtinis organas implantuojamas vietoj pažeisto ar prarasto natūralaus. Pvz., dirbtinė akis vietoj sužalotos biologinės akies.
* Praplečiamoji kiborgizacija. Dirbtinis organas suteikia naujas galimybes ar sustiprina iš anksčiau turimas galimybes. Pvz., prie ausies implantuojamas priedas radijo imtuvas, kuris leidžia tiesiogiai priimti radijo signalus ir kaip transformuotą garso signalą tiesiogiai perduoti į klausos nervą.

## Kilmė

Žmogaus-mašinos koncepcija mokslinėje fantastikoje plačiai paplito prieš Antrąjį pasaulinį karą, kai 1843 m. Edgaras Alanas Po aprašė žmogų su dideliais protezais istorijoje „The Man That Was Used Up“.

## Kiborgo sąvokos neaiškumas
Dabartinėje kultūroje kiborgo sąvoka yra pakankamai neaiški. Neretai kiborgais laikomi ir organizmai, kurie papildyti bet kokiais dirbtiniais organais. Tokiu atveju kiborgu tektų vadinti ir žmones su implantuotais dirbtiniais klubo sąnariais ar su implantuotais dantimis, nors šie implantai su kibernetika neturi nieko bendro. Tuo tarpu žmogus su kelių režimų širdies stimuliatoriumi (dirbtiniu ritmo vedliu), kuris keičia širdies ritmą pagal apkrovą, labiau pagrįstai gali būti laikomas „minimaliu“ kiborgu.

Tą painiavą papildo ir tai, kad bet kokie sustiprinantys priedai ir tobulesni implantai neretai vadinami *bioniniais implantais*, o organizmai su tokiais implantais automatiškai priskiriami prie kiborgų.

## Kiborgo sąvokos ryšiai su kitomis sąvokomis
Didėjant kiborgizacijos lygiui kiborgas darosi vis labiau dirbtinis, kol virsta androidu – žmogaus pavidalo robotu.

## Taip pat skaitykite
* robotas
* kiberis
* kibernetika
* bionika
* biomechanika
* implantas
* kiberpankas
* egzoskeletas
Jokūbo Protoevangelija

**Jokūbo protoevangelija**, dar žinoma kaip **Jokūbo vaikystės evangelija** – ankstyvosios krikščionybės apokrifas, datuojamas apytikriai 150 mūsų eros metais. Ji pasakoja apie Marijos gyvenimą ir kūdikėlio Jėzaus gimimą.

## Autorystė
Skirtingai nei kanoninėse evangelijose, Jokūbo protoevangelijoje nurodomas autorius: „O aš, Jokūbas, kurs parašiau šitą pasakojimą Jeruzalėje“. Todėl šios evangelijos autorius buvo tapatinamas su Jėzaus broliu Jokūbu.

Teksto tyrimas parodė, kad autorius nežino žydų papročių, ko tikrai nebūtų galima pasakyti apie Jokūbą. Kūrinyje aptinkami Tanacho vertimo į graikų kalbą – Septuagintos – o ne hebrajiškos Tanacho versijos atgarsiai.

Jokūbo protoevangeliją pirmą kartą paminėjo Origenas trečiojo mūsų eros amžiaus pradžioje. Jis teigė, kad tekstas yra įtartinas ir atsiradęs neseniai.

## Turinys
Jokūbo protoevangeliją sudaro trys skyriai po aštuonias pastraipas kiekvienas:
* Pirmasis pasakoja apie Marijos gimimą, vaikystę ir įsišventimą
* Antrasis kalba apie Marijos atidavimą Juozapui ir jos nėštumą
* Trečiasis pasakoja apie Jėzaus gimimą, trijų žynių apsilankymą ir Betliejaus kūdikių išžudymą.

## Nuorodos
* Gospels.net – The Infancy Gospel of James 
* Русская апокрифическая студия – Протоевангелие от Иакова
Gibsono dykuma

**Gibsono dykuma** () – dykuma Vakarų Australijoje, į pietus nuo Dižiosios Smėlio dykumos ir į šiaurę nuo Didžiosios Viktorijos dykumos.

Dykuma užima apie 155 tūkst. kvadratinių kilometrų. Vieninteliai dykumos gyventojai – Australijos aborigenai. Joje veisiasi kengūros ir emu.

1873 m. dykumą atrado Ernesto Džailso vadovaujama ekspedicija. Vėliau dykuma pavadinta vieno iš žuvusių ekspedicijos dalyvių – australų tyrinėtojo Alfredo Gibsono vardu.

Metinis kritulių kieikis kinta nuo 200 mm iki 250 mm ribose. Temperatūra vasarą siekia arba viršija 40&nbsp;°C, žiemomis apie 18&nbsp;°C.
Whatever People Say I Am, That's What I'm Not

**Whatever People Say I Am, That’s What I’m Not** – debiutinis Šefildo indie roko grupės „Arctic Monkeys“ albumas, išleistas 2006 m. sausio 23 d. Albumas pavadinimą gavo iš filmo „Saturday Night and Sunday Morning“. Jis per pirmąją savaitę buvo parduotas 360 tūkst. kopijų tiražu. Tai buvo greičiausiai parduodamas debiutinis albumas nuo grupės „Oasis“ albumo „Definitely Maybe“, išleisto 1994 m., tačiau prarado šį titulą 2007-ųjų lapkritį užleisdamas vietą Leona Lewis albumui „Spirit“. „Whatever People Say I Am, That’s What I’m Not“ tapo keturiskart platininis Jungtinėje Karalystėje ir laimėjo 2006 m. „Mercury“ apdovanojimą.

## Singlai
* „I Bet You Look Good on the Dancefloor“ (2005 m. spalio 17 d., Domino Records) #1 (JK)
* „When the Sun Goes Down“ (2005 m. lapkričio 16 d., Domino Records) #1 (JK)

## Dainų sąrašas
# „The View from the Afternoon“ – 3:38
# „I Bet You Look Good on the Dancefloor“ – 2:53
# „Fake Tales of San Francisco“ – 2:57
# „Dancing Shoes“ – 2:21
# „You Probably Couldn’t See For the Lights But You Were Staring Straight at Me“ – 2:10
# „Still Take You Home“ – 2:53
# „Riot Van“ – 2:14
# „Red Light Indicates Doors Are Secured“ – 2:23
# „Mardy Bum“ – 2:55
# „Perhaps Vampires Is a Bit Strong But…“ – 4:28
# „When the Sun Goes Down“ – 3:20
# „From the Ritz to the Rubble“ – 3:13
# „A Certain Romance“ – 5:31

## Pardavimai
* JK – 1 200 000+ – 4x (Platininis)
* JAV – 305 000
* Japonija – 103 734 (Auksinis)
* Australija – 70 000 (Platininis)
* Prancūzija – 49 000
* Argentina – 100 000 (Platininis)
* Danija – 20 000 (Auksinis)
* Naujoji Zelandija – 7 500 (Auksinis)
* **Iš viso pasaulyje** – 2 310 000

## Pasiekimai topuose
A Weekend in the City

**A Weekend in the City** yra antrasis studijinis Anglijos roko grupės Bloc Party albumas, prakyboje pasirodęs 2007 m. vasario 5 d. Albuma prodiusavo Jacknife Lee. Pirmasis albumą pristatantis singlas Jungtinėje Karalystėje buvo „The Prayer“ (2007 m. sausio 27 d.), o JAV – „I Still Remember“. „A Weekend in the City“ JK pasiekė 2-ąją vietą, nusileidęs tik Fall Out Boy „Infinity Of High“. Amerikoje albumas užkopė iki 12 lapiptelio Billboard sąraše su 47,7 tūkst. parduotų kopijų tiražu.

## Dainų sąrašas
# „Song for Clay (Disappear Here)“ – 4:49
# „Hunting for Witches“ – 3:31
# „Waiting for the 7:18“ – 4:17
# „The Prayer“ – 3:45
# „Uniform“ – 5:32
# „On“ – 4:46
# „Where Is Home?“ – 4:54
# „Kreuzberg“ – 5:27
# „I Still Remember“ – 4:23
# „Sunday“ – 4:59
# „SRXT“ – 4:51
Lifetime (2007 albumas)

**Lifetime** yra tokio pat pavadinimo grupės Lifetime albumas. Ji yra pirmasis po jų sugrįžimo į sceną po 10 metų pertraukos, kada 1997 m. pasirodė Jersey's Best Dancers.

## Albumo dainos
# Northbound Breakdown
# Airport Monday Morning
# Just a Quiet Evening
# Haircuts and T-Shirts
# Can't Think About It Now
# Spiders in a Garden
# Yeems Song for Nothing
# Try and Stay Awake
# Song for Mel
# All Night Long
# Records at Nite
Koralų jūra

**Koralų jūra** () – pusiau uždara Ramiojo vandenyno jūra, esanti šiaurės rytinėje Australijos pakrantėje. Jūra taip pat skalauja Naujosios Gvinėjos ir Naujosios Kaledonijos krantus. Šiaurės rytuose Toreso sąsiauris jungia Koralų jūrą su Arafuros jūra, pietuose Koralų jūra susisiekia su Tasmano jūra, pietryčiuose – su Fidžio jūra. Pavadinimas kilęs iš joje esančio Didžiojo barjerinio rifo – didžiausio koralinio rifo pasaulyje. Joje išsidėsčiusi bendravardė negyvenamų salų grandinė – Koralų jūros salos.

Jūros plotas 4,068 mln. km². Gylis iki 9174 m. Vandens temperatūra pietuose nuo 19&nbsp;°C rugpjūtį iki 24&nbsp;°C vasarį, šiaurėje siekia 28&nbsp;°C. Potvynių aukštis iki 7,2 m. Vandens druskingumas – iki 35,5 promilių. Srovės sudaro cikloninį sūkurį, kurio vakarine puse į pietus teka šiltoji Rytų Australijos srovė.

Dugne slūgso raudonasis molis, globigerininis dumblas, koralinės struktūros. Koralų jūros gyvūnijai būdinga tropinių rūšių gausa (skraidančiosios žuvys, rykliai).

Svarbiausi uostai: Kernsas, Gladstonas, Brisbanas (Australija), Port Morsbis (Papua Naujoji Gvinėja), Numėja (Naujoji Kaledonija).


Coral Garden.jpg|Koralų sodai Koralų jūroje
Wongaling Beach.jpg|Koralų jūra ties Kvynslando krantais
Mar de Coral 2.jpg|Audringos bangos


## Šaltiniai
RA

**RA** gali reikšti:
* Raudonoji armija – TSRS karinių pajėgų pavadinimas iki 1946 m.
* Rusų aljansas – Lietuvos politinė partija.
LRS

**LRS** gali reikšti:

* Lietuvos Respublikos Seimas
* Lietuvos rašytojų sąjunga
* Lietuvos rusų sąjunga
Infinity on High

**Infinity on High** – ketvirtasis roko grupės Fall Out Boy studijinis albumas, išleistas 2007 m. vasario 5 d. įrašų kompanijos „Island Records“.

## Dainų sąrašas

## Išnašos
Australijos doleris

**[[Australija|Australijos]] [[doleris]]** (ISO 4217 kodas – AUD) – oficialus Australijos (taip pat Kalėdų salų, Kokosų salų ir Norfolko salos) piniginis vienetas. Jį naudoja kaip pagrindinę valiutą kitos nepriklausomos valstybės: Kiribatis, Nauru, Tuvalu.

1 doleris = 100 centų.
Dolerio santraupa žymima – *$*, centų – ¢.

## Istorija
Nuo 1966 m. vasario 14 d. pakeitė iki tol cirkuliavusį Jungtinės Karalystės Svarą sterlingų.

## Banknotai ir monetos
1966 m. banknotai buvo spausdinami ant įprastos tokiems pinigams medžiagos – popieriaus.
Pradžioje į apyvartą išleisti 1, 2, 10 ir 20 nominalų banknotai. 1967 m. pasirodė 5 dolerių, 1973 m. 50 dolerių, o 1984 m. ir 100 dolerių vertės banknotai. 1984 m. 1 dolerio banknotą pakeitė 1 dolerio vertės moneta.

Nuo 1988 m., vietoje įprasto banknotų gamybai popieriaus, naudojamas specialus plonas plastikas.
Pirmasis į apyvartą buvo išleistas 10 dolerių banknotas. Šis banknotas yra pirmasis oficialiai naudojamas plastikinis banknotas pasaulyje.

Monetas kaldina Karališkoji Australijos monetų kalykla.
Monetos kaldinamos iš aliuminio, bronzos, nikelio lydinių. Kalykla kaldina specialias 20, 50 centų ir 1 dolerio laidas, bei progines monetas. Standartinių laidų monetų aversuose – Jungtinės Karalystės valdovės Elžbietos II atvaizdas.

## Nuorodos
* Centrinis Australijos bankas
*
Smūgis

**Smūgis** (kartais naudojamas terminas **susidūrimas**) – reiškinys fizikoje, kai susiduria ar susiliečia kūnai.

Smūgius nagrinėja mechanikos dalis dinamika. Reiškinys susijęs su jėgomis ir greičio pokyčiu. Smūgiai gali būti *elastiniai*("tamprieji"), kai kūnai nepraranda energijos, *neelastiniai* ("netamprieji"), kai prarandama energija, arba visiškai neelastiniai (*plastiniai*), kurių metu kūnai sulimpa/sukimba.

Smūgis yra svarbus biliarde ir panašiuose žaidimuose. Kadangi susidūrimai tarp biliardo kamuoliukų yra beveik elastiniai (tamprieji), ir trintis su stalo paviršiumi maža, žaidimo procesai dažnai naudojami Niutono dėsnių iliustracijai.

Vienodų masių kūnų elastinio (tampraus) susidūrimo pavyzdys:

Vienodų masių kūnų neelastinio (netampraus) smūgio pavyzdys:
Inside In/Inside Out

**Inside In/Inside Out** yra debiutinis anglų indie rock grupės The Kooks albumas, kurį išleido „Virgin Records“ 2006 m. sausio 23 d. Albumą prodiusavo Tony Hoffer, o parduotas jis buvo 1,5 mln kopijų tiražu nuo išleidimo. Grupės populiarumas išaugo jų trečiajam singlui „You Don't Love Me“ pasiekus 12-ą vietą britų perkamiausių singlų tope.

## Dainų sąrašas
# „Seaside“ – 1:40
# „See the World“ – 2:38
# „Sofa Song“ – 2:14
# „Eddie's Gun“ – 2:14
# „Ooh La“ – 3:30
# „You Don't Love Me“ – 2:36
# „She Moves in Her Own Way“ – 2:50
# „Matchbox“ – 3:11
# „Naïve“ – 3:23
# „I Want You Back“ – 3:26
# „If Only“ – 2:01
# „Jackie Big Tits“ – 2:34
# „Time Awaits“ – 5:09
# „Got No Love“ – 3:40
# „Do You Love Me Still?“ – 3:15 (JAV papildomas takelis)
Hats Off to the Buskers

**Hats Off to the Buskers** yra debiutinis škotų grupės The View albumas išleistas įrašų kompanijos „1965 Records“ 2007 m. sausio 22 d. Albumas jau debiutinę savaitę tapo pačiu perkamiausiu Jungtinėje Karalystėje sausio 28 d.

## Dainų sąrašas
# „Comin' Down“ – 3:01
# „Superstar Tradesman“ – 3:17
# „Same Jeans“ – 3:37
# „Don't Tell Me“ – 3:26
# „Skag Trendy“ – 3:04
# „The Don“ – 3:13
# „Face for the Radio“ – 3:22
# „Wasted Little DJs“ – 4:01
# „Gran's for Tea“ – 2:37
# „Dance Into the Night“ – 3:09
# „Claudia“ – 2:44
# „Street Lights“ – 3:01
# „Wasteland“ – 2:30
# „Typical Time“ – 0:35
Razorlight (2006 albumas)

**Razorlight** yra tokio pat pavadinimo anglų indie rock grupės Razorlight antrasis albumas, išleistas 2006 m. liepos 17 d. Pirmąją prekybos savaitę jam pavyko tapti pačiu perkamiausiu Jungtinėje Karalystėje.

## Dainų sąrašas
# „In the Morning“ – 3:40
# „Who Needs Love?“ – 3:30
# „Hold On“ – 3:24
# „America“ – 4:10
# „Before I Fall to Pieces“ – 3:21
# „I Can't Stop This Feeling I've Got“ – 3:26
# „Pop Song 2006“ – 2:41
# „Kirby's House“ – 4:13
# „Back to the Start“ – 3:12
# „Los Angeles Waltz“ – 4:40
Trinties jėga

**Trinties jėga** – jėga, veikianti dviejų paviršių susilietimo regione, besipriešinanti jų judėjimui ar polinkiui judėti. Tai nėra pagrindinė jėga, nes ji susidaro iš atomų sąveikos elektromagnetinių jėgų. Kai kontaktuojantys paviršiai juda vienas kito atžvilgiu, trinties jėga jų kinetinę energiją verčia šilumine energija.

## Rūšys

Trinties jėga būna dviejų rūšių:
* **Rimties trinties jėga**, arba dar vadinama **statinės trinties jėga** – didžiausia trinties jėga tarp dviejų paviršių. Ji atsiranda, kai tie paviršiai yra ties slydimo vienas kito atžvilgiu riba.

* **Judėjimo (dinaminė) trinties jėga** dar skirstoma į smulkesnes:
** Slydimo – atsiranda tarp slystančių paviršių.
** Riedėjimo – tarp riedančių vienas kito atžvilgiu. Ji įprastai yra mažesnė nei slydimo trintis.

## Trinties skaičiavimas

Klasikinė mechanikos formulė dviejų kietųjų kūnų trinčiai ():

: F_{tr} = \mu N \,,

čia:

: \mu – trinties koeficientas;
: N – atramos reakcijos jėga, atsirandanti tarp paviršių (veikianti statmenai paviršiui);
: F_{tr} – trinties jėga arba didžiausia galima trinties jėga.

## Taip pat skaitykite
* Tribologija
* Niutono dėsniai

## Nuorodos
* Trinties koeficientai ir kita informacija
Baltijos futbolo lyga

**Baltijos futbolo lyga** – lyga kurioje žaidžia stipriausios Baltijos valstybių, taip pat Kaliningrado srities (1990 ir 1993 m) bei Baltarusijos (1993 m.) klubinės futbolo komandos. 

## Istorija

Lyga organizuota 1990, 1993, 2007, 2008, 2009-2010 ir 2010-2011 m.

1990 m. Baltijos lyga vyko vienu metų su dalyvaujančių komandų šalių futbolo čempionatais, todėl šio turnyro komandos savo šalių čempionatuose nedalyvavo. Tai buvo vienintelis kartas kai varžybos vyko lygos formatu.

1993 m. Baltijos lygos varžybose dalyvavo aštuonios komandos, padalintos į dvi grupes. Daug rungtynių neįvyko, iš likusių komandų buvo suformuoti pusfinaliai ir finalas. 

Baltijos lyga buvo atgaivinta 2007 m. ir vyko keturis sezonus. Pirmus du sezonus 12 komandų buvo padalintos į 4 grupes po 3 komandas, 8 komandos pateko į atkrintamąjį etapą. Paskutinius du sezonus varžybos vyko tik atkrintamuoju principu, dalyvavo 16 komandų. 

Idėja vėl atgaivinti Baltijos lygą pasirodė 2024 m. pradžioje. Idėjos iniciatoriai – Latvijos futbolo federacija. Siūlomas formatas – du ratai savo lygose kovo-birželio mėnesiais, po kurių po 4 komandas iš Lietuvos, Latvijos ir Estijos pirmojo lygmens patektų į Baltijos lygą. Komandos sužaistų du ratus tarpusavyje liepos-spalio mėnesiais. Kiekvienos šalies geriausia komanda taptų savo šalies čempionais. Likusios, 5-10 vietas užėmusios komandos toliau kovotų savo šalies lygose dėl išlikimo. UEFA palaikė šią idėją, ir žadėjo kiekvienai šaliai po dvi vietas Čempionų lygoje. 

## Nuorodos
* Oficiali svetainė (iš Wayback Machine projekto)
* Archyvas 
* RSSSF

## Šaltiniai
Nova

**Nova** vadinama:

* Nova (upė) – upė Suvalkijoje;
* Nova (kaimas) – kaimas Kauno rajone;
* Nova (astronomija) – astronominis objektas.
Didžioji Viktorijos dykuma

**Didžioji Viktorijos dykuma** () – nederlingas, sausas, negausiai gyvenamas dykumos ekoregionas pietų Australijoje. Ji driekiasi Pietų ir Vakarų Australijos valstijose ir yra sudaryta iš daugybės mažų kopų, žolynų ir druskingų ežerų. Didžiosios Viktorijos dykumos plotas – 424 400 km².

Dėl didelio sausringumo ir sausumo dykumoje beveik nevyksta žemės ūkio veikla. Tačiau ši dykuma yra saugoma Vakarų Australijos teritorija.

Metinis kritulių vidurkis žemas, bet ne toks žemas kaip daugelyje kitų dykumų, – nuo 200 iki 250 mm per metus. Vasarą dienos metu vidutinė oro temperatūra svyruoja nuo 32 iki 40 °C. Žiemą nukrenta iki 18-23 °C. Didžiojoje Viktorijos dykumoje niekada nesninga.

Dykumoje gyvena daug skirtingų vietinių australų grupių, įskaitant kogarus ir mirningus.

1875 m. britų keliautojas Ernestas Giles tapo pirmuoju europiečiu, perėjusiu dykumą. Jis pavadino dykumą tuo laiku valdžiusios Jungtinės Karalystės monarchės Viktorijos garbei.
Loose (albumas)

**„Loose“** yra trečiasis Kanados pop muzikos atlikėjos Nelly Furtado albumas, kurį išleido „Geffen Records“ 2006 m. birželio 9 d. Timbaland buvo albumo prodiuseris, kurio pardavimų tiražai pasaulyje buvo labai aukšti.

## Dainų sąrašas
# „Afraid“ – 3:35
# „Maneater“ – 4:02
# „Glow“ – 4:02
# „Showtime“ – 4:15
# „No Hay Igual“ – 3:35
# „Te Busqué“ – 3:38
# „Say It Right“ – 3:43
# „Do It“ – 3:41
# „In God’s Hands“ – 4:54
# „Wait for You“ – 5:11
# „All Good Things (Come to an End)“ – 5:11